stanford-oval/wikipedia huggingface dataset:
HMS Hermes (95)
Toinen maailmansota kesäkuu 1938 - huhtikuu 1942 > Viimeinen taistelu

Japanilaiselta taistelulaivalta Harunalta lähtenyt tiedustelulentokone havaitsi 9. huhtikuuta Hermeksen sekä sitä saattavan hävittäjän, joka olivat lähteneet Trincomaleen laivastotukikohdasta edellisenä päivänä väistäessään odotettua japanilaisten ilmahyökkäystä. Tukialuksella oli ainoastaan kaksi huollettavana olevaa Fairey Swordfishia.
Japanilaisilta tukialuksilta nousi 63 Val syöksypommitajaa sekä niitä saattamaan yhdeksän Zeroa. Lentotukialus Shokakulta lähtenyt komentajakapteeni Kakuichi Takahashi johti hyökkäävää osastoa. Alus tavoittivat Hermeksen kello 10.35. Alus lähetti hätäkutsua saadakseen hävittäjäsuojaa, mutta turhaan.
Hermes ja sitä saattanut hävittäjä upposivat 9. huhtikuuta 1942 noin kello 11.00 Ceylonin edustalla. Hermekseen osui ainakin 20 pommia, jotka repivät sen palasiksi. Sairaalalaiva pelasti henkiinjääneet noin kuusi tuntia myöhemmin. Alusten mukana hukkui 315 miehistönjäsentä sekä Hermeksen komentava upseeri kapteeni R. F. J. Onslow.
Laivaston ilmavoimat

| Lentue | Palvelusaika | Konetyyppi | Huom! |
| --- | --- | --- | --- |
| 441 | 8. maaliskuuta 1924 - 24. maaliskuuta 1926 | Fairey IIID | - |
| 403 | 17. maaliskuuta 1924 - 28. heinäkuuta 1924 | Parnall Plover | - |
| 403 | 10. maaliskuuta 1925 - 3. kesäkuuta 1933 | Fairey Flycatcher | Siirretty maihin Kai Takiin (liitetty samalla 5. Risteilijäviirikköön). Laivue muodostettu uudelleen 15. heinäkuuta 1936 715 laivueena |
| 423 | 17. kesäkuuta - 11. syyskuuta 1926 | Blackburn Bison | - |
| 401 | 12. kesäkuuta 1926 - 28. lokakuuta 1927 | Fairey Flycatcher | - |
| 440 | 18. syyskuuta 1926 - 28. lokakuuta 1927 | Fairey IIID | - |
| 442 | helmikuu 1927 - 23. syyskuuta 1930 | Fairey IIID | - |
| 406 | helmikuu - 5. toukokuuta 1927 | Fairey Flycatcher | - |
| 440 | 17. tammikuuta 1928 - 3. kesäkuuta 1933 | Fairey IIIF | siirretty maihin Kai Takiin ja liitetty 11. kesäkuuta 824 laivueeseen |

824 laivue Fairey Seal lokakuu 1934 -toukokuu 1937
803 laivue (entinen No405 Lentue) Hawker Osprey tammikuu 1935 - huhtikuu 1937
814 laivue syyskuusta 1939 - helmikuuhun 1942 Fairey Swordfish II syyskuu 1939
710 laivue toukokuu 1940 Supermarine Walrus I
Aiheesta muualla

Fleet Air Arm archiven HMS Hermes sivusto
HMS Hermeksen operaatiohistoria
| 0 | 1 | 2 | 3 |
| --- | --- | --- | --- |
|  | Edeltäjä: HMS Eagle | Royal Navyn lentotukialukset | Seuraaja: HMS Ark Royal |
Britannian Kuninkaallisen laivaston alusluokat II maailmansodassa
| --- | --- |
Lentotukialukset:  Courageous • HMS Argus • HMS Hermes • HMS Eagle • HMS Ark Royal • Illustrious • HMS Unicorn • Implacable • ColossusC • MajesticC • AudaciousC • MaltaX • CentaurC
Saattuetukialukset:  HMS ArcherA • HMS Audacity • AvengerA • AttackerA • RulerA • HMS Activity • HMS Pretoria Castle • Nairana
Taistelulaivat:  HMS Centurion • HMS Iron Duke • Queen Elizabeth • Revenge • Nelson • King George V • LionX • HMS VanguardC
Taisteluristeilijät:  Renown • HMS Hood
Raskaat risteilijät:  Hawkins • County • York
Kevyet risteilijät:  C • Danae • Emerald • Leander • Arethusa • Town • Dido • Crown Colony • Minotaur
Miinalaivat:  HMS Adventure • Abdiel-luokka
Laivueenjohtajat:  Shakespeare • Scott
Hävittäjät:  R • S • V&W • TownA • HMS Ambuscade • HMS Amazon • A • B • C • D • E • F • G • H • I • Tribal • J • Hunt • K • L • M • N • O • P • Q • R • S • T • U • V • W • Z • Ca • C • Battle • Weapon • GX • DaringC
Fregatit:  River • CaptainA • ColonyA • Loch • Bay
Korvetit:  Flower • Castle
Sluupit:  24 • Bridgewater • Hastings • BanffA • Shoreham • Grimsby • Bittern • Egret • Black Swan
Miinanraivaajat:  Hunt • Halcyon • Bangor • AukA • Algerine
Sukellusveneet:  H • L • Odin • Parthian • Rainbow • S • River • Grampus • T • U • P.611 • V • Amphion • X • XE
Monitorit:  Erebus • Roberts
Vesilentokoneiden emälaivat:  HMS Pegasus • HMS Albatross
Troolarit:  Isles • Strath • Tree
Muut:  MAC-alukset • Katapulttialukset • AMC-alukset • Maihinnousualukset • Moottoritorpedoveneet • Moottoritykkiveneet
Japanilaisesta lentokoneesta otettu kuva uppoavasta Hermeksestä, 9. huhtikuuta 1942
Hömansberget

Hömansberget on Siuntiossa Uudellamaalla sijaitseva kukkula, jonka päällä on pronssikautinen hautaröykkiö eli Hiidenkiuas. Hömansberget sijaitsee Kirkkonummi-Virkkala-tien pohjoispuolella Svartbäckin kylässä. Kukkulan huipulta on näkymät Gårdskullan kartanon laajoille peltoaukeille.
Hömansbergetin muinaishauta on pahoin hajotettu, ja nykyisin sen halkaisija on noin 12 metriä. Hautaröykkiö on lisäksi kasvanut umpeen ja hyvin matala. Hauta-alue on lain suojaama kiinteä muinaisjäännös.
Ian Holloway

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ian Scott Holloway
Syntymäaika: 12. maaliskuuta 1963 (ikä 61)
Syntymäpaikka:   Kingswood, Englanti, Britannia
Pelipaikka: keskikenttäpelaaja
Lempinimi: Olly
Seura
Seura: -
Tehtävä: Päävalmentaja
Seurat
| Vuodet | Seura | O | (M) |
| 1980–1985 |  Bristol Rovers FC | 111 | (14) |
| 1985–1986 |  Wimbledon FC | 19 | (2) |
| 1986–1987 |  Brentford FC | 30 | (2) |
| 1987 | →  Torquay United FC (laina) | 5 | (0) |
| 1987–1991 |  Bristol Rovers FC | 179 | (26) |
| 1991–1996 |  Queens Park Rangers FC | 147 | (4) |
| 1996–1999 |  Bristol Rovers FC | 107 | (1) |
| Yhteensä | Yhteensä | 598 | (49) |
Valmennusura
1996–2001:  Bristol Rovers FC
2001–2006:  Queens Park Rangers FC
2006–2007:  Plymouth Argyle FC
2007–2008:  Leicester City FC
2009–2012:  Blackpool FC
2012–2013:  Crystal Palace FC
2014–2015:  Millwall FC
2016–2018: Queens Park Rangers FC
 Seurajoukkueuran tilastot kattavat vain kansalliset sarjat.
Ian Holloway (s. 12. maaliskuuta 1963) on englantilainen jalkapallovalmentaja ja entinen keskikenttäpelaaja.
Ura pelaajana

Holloway aloitti pelaajauransa synnyinkaupungissaan Bristolissa Roversien joukkueessa. Hänen isänsä oli amatöörijalkapalloilija, mutta Holloway itse siirtyi ammattilaiseksi jo vuonna 1981. Keskikentällä kunnostautunut Holloway oli 1980-luvun alussa yksi lupaavimmista Englannin 3. divisioonan (nyk. Englannin ykkösliiga) keskikenttäpelaajista. Hän edusti Roversia neljän kauden ajan pelaten yli 100 sarjaottelua. Heinäkuussa 1985 hän siirtyi Wimbledoniin 35 000 punnan siirtokorvauksella.
Pesti Wimbledonissa jäi lyhyeksi, sillä Holloway myytiin jo maaliskuussa 1986 Brentfordiin, mutta ura ei sielläkään lähtenyt lentoon. Tammikuussa 1987 hän pelasi lainalla Torquay Unitedissa ja lopulta saman vuoden elokuussa hän palasi Bristol Roversiin. Paluu kotikaupunkiin oli menestys. Holloway kuului seuran päävalmentaja Gerry Francisin vakiomiehistöön, ja neljän Rovers-kautensa aikana häneltä jäi väliin vain viisi sarjaottelua. Francisin lähdettyä seurasta 1991 Queens Park Rangersiin seurasi Holloway perässä. Hän edusti Queens Park Rangersia viiden kauden ajan ja oli tärkeä hahmo joukkueessa. Elokuussa 1996 Holloway palasi viimeisen kerran Roversiin, jossa lopetti pelaajauransa 1999 seuran pelaajavalmentajana.
Meriitit valmentajana

Englannin Mestaruussarja
Play-offsien voitto: 2010
Englannin 2. divisioona
Hopeaa: 2004
Yksityiselämä

Holloway on naimisissa nuoruudenystävänsä Kim Hollowayn kanssa. Heillä on neljä lasta; poika William, kaksoset Eve ja Chloe sekä tytär Harriet. Kaikki lapset ovat syntyneet kuuroina johtuen vanhemmilla olevasta geenistä. Kim-vaimo on myös sairastanut lymfoomaa, josta hän on kuitenkin toipunut.
Hollowayn omaelämäkerta Ollie: The Autobiography of Ian Holloway julkaistiin vuonna 2007 ja elokuussa 2008 julkaistiin hänen toinen teoksensa Little Book of Ollie'isms. Hän on myös kirjoittanut Bristol Roversia käsittelevän teoksen The Official Bristol Rovers Quiz Book, joka julkaistiin marraskuussa 2008.
Hönttä ja Toippari

Höntta ja Toippari ovat fiktiivisiä radiohahmoja, joita esittävät näyttelijät Harri Järvinen ja Ilkka A. Jokinen.  Heidän tunnetuin ohjelmansa on Tampereenkiäliset uutiset, joita on kuultu usealla pirkanmaalaisella radiokanavalla, viimeksi Radio Sunissa. Ohjelma valittiin RadioGaalassa vuoden 2016 parhaaksi paikallisradio-ohjelmaksi.
Igoumenítsa

| Igoumenítsa Igoumenítsan kunta Ηγουμενίτσα Δήμος Ηγουμενίτσας |
| --- | --- |
 Igoumenítsan vanha satama.
 Kunnan sijainti
 Igoumenítsa
 Koordinaatit: 39°29′N, 20°16′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Thesprotia
Hallinto:  
 – Asutustyyppi:  kunta, kaupunki
 – Kallikrates-koodi:  2001
Pinta-ala:  
 – Kokonaispinta-ala:  426,6 km²
Väkiluku (2011):  25 814
 – Kunnallis­yksikkö:  17 902
 – Kaupunki­yhdys­kunta:  9 820
 – Kaupunki:  9 145
 – Väestötiheys:  60,51 as./km²
Aikavyöhyke:  UTC+2
 – Kesäaika:  UTC+3
Postinumero:  461 00
Suuntanumero(t):  26650
Rekisterikilpi:  ΗΝ
 
 www.igoumenitsa.gr 
Infobox OKVirheellinen NIMI-arvo: 
Igoumenítsa (kreik. Ηγουμενίτσα) on Kreikan kaupunki ja samanniminen kunta (Δήμος Ηγουμενίτσας, Dímos Igoumenítsas), joka sijaitsee Thesprotian alueyksikössä Epeiroksen alueella. Kaupunki on Thesprotian hallinnollinen keskus. Koko kunnan pinta-ala on 426,6 neliökilometriä ja väkiluku 25 814. Varsinaisen Igoumenítsan kaupungin väkiluku on 9 145 (vuonna 2011).
Nykyinen Igoumenítsan kunta muodostui, kun Igoumenítsa, Margaríti, Parapótamos, Pérdika ja Sývota yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Igoumenítsan kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Igoumenítsa | Agía Marína | Agía Marína | 111 |
| Igoumenítsa | Agía Marína | Mýloi | 30 |
| Igoumenítsa | Agía Marína | Vasilikós | 183 |
| Igoumenítsa | Ágios Vlásios | Ágios Vlásios | 294 |
| Igoumenítsa | Graikochóri | Drosiá | 72 |
| Igoumenítsa | Graikochóri | Filothéi | 183 |
| Igoumenítsa | Graikochóri | Graikochóri | 1 917 |
| Igoumenítsa | Igoumenítsa | Ethnikí Antístasi | 391 |
| Igoumenítsa | Igoumenítsa | Igoumenítsa | 9 145 |
| Igoumenítsa | Igoumenítsa | Lákka | 3 |
| Igoumenítsa | Igoumenítsa | Liófyta | 205 |
| Igoumenítsa | Igoumenítsa | Pestaniótika | 76 |
| Igoumenítsa | Kastrí | Kastrí | 754 |
| Igoumenítsa | Kryóvrysi | Kryóvrysi | 26 |
| Igoumenítsa | Ladochóri | Ladochóri | 867 |
| Igoumenítsa | Mavroúdi | Mavroúdi | 985 |
| Igoumenítsa | Mavroúdi | Pigádi | 36 |
| Igoumenítsa | Néa Seléfkeia | Ampélia | 89 |
| Igoumenítsa | Néa Seléfkeia | Néa Seléfkeia | 2 535 |
Igoumenítsa: Yhteensä: 17 902
| Margaríti | Elefthéri | Elefthéri (Elefthério) | 222 |
| Margaríti | Elefthéri | Pyrgí | 50 |
| Margaríti | Kartéri | Kartéri | 248 |
| Margaríti | Katavóthra | Katavóthra | 250 |
| Margaríti | Katavóthra | Milokokkiá | 13 |
| Margaríti | Margaríti | Kalodíki | 18 |
| Margaríti | Margaríti | Margaríti | 692 |
| Margaríti | Margaríti | Palaiókastro | 73 |
| Margaríti | Mazarakiá | Kódra | 18 |
| Margaríti | Mazarakiá | Mazarakiá | 455 |
| Margaríti | Mazarakiá | Pánaina | 0 |
| Margaríti | Mesovoúni | Mesovoúni | 159 |
| Margaríti | Spatharaíoi | Mórfi | 202 |
| Margaríti | Spatharaíoi | Spatharaíoi | 91 |
Margaríti: Yhteensä: 2 491
| Parapótamos | Drámesi | Ágios Geórgios | 112 |
| Parapótamos | Drámesi | Drámesi | 65 |
| Parapótamos | Drímitsa | Drímitsa | 10 |
| Parapótamos | Geroplátanos | Geroplátanos | 42 |
| Parapótamos | Korítiani | Dílofo | 34 |
| Parapótamos | Korítiani | Káto Korítiani | 92 |
| Parapótamos | Korítiani | Korítiani | 37 |
| Parapótamos | Korítiani | Semeríza | 22 |
| Parapótamos | Parapótamos | Parapótamos | 754 |
Parapótamos: Yhteensä: 1 168
| Pérdika | Pérdika | Aríllas | 69 |
| Pérdika | Pérdika | Karavostási | 5 |
| Pérdika | Pérdika | Pérdika | 1 476 |
| Pérdika | Pérdika | Vounístra | 63 |
Pérdika: Yhteensä: 1 613
| Sývota | Argyrótopos | Argyrótopos | 164 |
| Sývota | Argyrótopos | Polynéri | 130 |
| Sývota | Faskomiliá | Faskomiliá | 299 |
| Sývota | Faskomiliá | Skorpióna | 211 |
| Sývota | Platariá | Platariá | 961 |
| Sývota | Platariá | Vrýsi | 0 |
| Sývota | Sývota | Sývota | 875 |
Sývota: Yhteensä: 2 640
Yhteensä: 25 814
Aiheesta muualla

Wikimedia Commonsissa on kuvia tai muita tiedostoja aiheesta .
Δήμος Ηγουμενίτσας. Igoumenítsan kunnan verkkosivut. (kreikaksi)
Epeiroksen alue
| --- | --- |
Ártan alueyksikkö:   Árta  Geórgios Karaïskákis  Kentriká Tzoumérka  Nikólaos Skoufás 
Ioánninan alueyksikkö:   Dodóni  Ioánnina  Kónitsa  Métsovo  Pogóni  Vóreia Tzoumérka  Zagóri  Zítsa 
Prévezan alueyksikkö:   Párga  Préveza  Zirós 
Thesprotian alueyksikkö:   Filiátes  Igoumenítsa  Soúli
Jack Lynch

| John (Jack) Mary Lynch |
| --- | --- |

Irlannin taoiseach
 10. marraskuuta 1966 – 14. maaliskuuta 1973  
Edeltäjä:  Seán Lemass
Seuraaja:  Liam Cosgrave
Irlannin taoiseach
 5. heinäkuuta 1977 – 11. joulukuuta 1979  
Edeltäjä:  Liam Cosgrave
Seuraaja:  Charles Haughey
Henkilötiedot
Syntynyt: 15. elokuuta 1917
Kuollut: 20. lokakuuta 1999 (ikä 82)
Tiedot
Puolue:  Fianna Fáil
John (Jack) Mary Lynch (15. elokuuta 1917 – 20. lokakuuta 1999) oli irlantilainen poliitikko, joka toimi maan neljäntenä taoiseachina ensin vuosina 1966–1973 ja uudelleen vuonna 1977–1979. Hän edusti Fianna Fáil -puoluetta.
Lynch oli kotoisin Corkista ja sukunsa ensimmäinen korkeakoulutuksen hankkinut jäsen.
Lynch suoritti oikeustieteen tutkinnon, toimi ensin oikeusministeriön virkamiehenä ja sitten vuodesta 1945 asianajajana. Hän oli myös kansallisen kärkitason urheilija hurlingissa ja irlantilaisessa jalkapallossa.
Fianna Fáil -puolue pyysi Lynchia asettumaan parlamenttiehdokkaaksi. Hänestä tuli puolueen sihteeri ja myöhemmin puhemies vuonna 1951 kun puolue sai enemmistön parlamentissa. Ennen pääministeriksi valintaa hän oli opetus-, kauppa- ja teollisuusministeri.
Lynch oli pääministerinä, kun Pohjois-Irlannin levottomuudet alkoivat vuonna 1968. Ministeriensä painostuksesta huolimatta hän ei lähettänyt Irlantilaisia sotilaita rajan yli, koska pelkäsi tämän laukaisevan brittien invaasion Irlannin tasavallan puolelle. Sen sijaan hän kutsui paikalle YK:n rauhanturvaajat, ja perusti kenttäsairaaloita haavoittuneita varten.
Lynch vastusti tiukasti IRA:ta, ajoi läpi ankaran terrorisminvastaisen lainsäädännön 1972 ja pyrki yhteistyöhön naapurimaa Britannian kanssa. Hän vei Irlannin liittymään EEC:hen.
Ip Man

| Ip Man> 葉問 |
| --- | --- |

Henkilötiedot
Syntynyt: 1893 Foshan, Kiina
Kuollut: 2. joulukuuta 1972 (ikä 79) Hongkong
Ammatti:  poliisi, Wing Tsung -opettaja
Vanhemmat:  Ng Shui Yip Oi-dor
Puoliso:  Cheung Wing Sing
Lapset:  Ip Chun Ip Ching
Ip Man eli Yip Man (kiin.: 葉問; Jyutping: Jip6 Man6; 1893 – 2. joulukuuta 1972) oli kiinalainen Wing Tsungin opettaja. Yksi hänen tunnetuimmista oppilaistaan oli Bruce Lee. Ip Mania pidetään nykyaikaisen Wing Tsungin suurmestarina.
Elämäkerta

Ip syntyi Ip Oi-dor’lle ja Ng Shuille nelilapsiseen perheeseen. Hän kasvoi varakkaan perheensä kanssa Foshanissa, Guangdongissa ja sai perinteisen kiinalaisen koulutuksen.
Ip alkoi harjoitella Wing Tsungia 13-vuotiaana Chan Wah-shunin opastuksella. Ip oli samalla Chanin viimeinen oppilas. Chan oli tuolloin 70-vuotias eikä voinut enää ikänsä puolesta opettaa. Chanin kuoltua kolme vuotta myöhemmin hänen toiseksi vanhin oppilaansa Ng Chung-sok opetti Ipille suurimman osan pojan taidoista ja tekniikoista.
15-vuotiaana Ip muutti Hongkongiin sukulaisensa Leung Fut-tingin avustuksella. Vuotta myöhemmin Ip opiskeli St. Stephen’s Collegessa, joka oli tarkoitettu rikkaille perheille ja ulkomaalaisille, jotka asuivat Hongkongissa. Opiskelunsa aikana hän näki ulkomaalaisen poliisin hakkaavan naista ja puuttui väliin. Poliisi oli aikeissa hyökätä Ipin kimppuun, mutta hän onnistui lyömään poliisin maihin ja pakeni kouluunsa. Myöhemmin eräs Ipin luokkalainen kertoi tapahtuneesta vanhemmalle miehelle, joka asui samassa kerrostalossa. Mies tapasi Ipin ja kysyi, mitä kamppailua hän harrasti. Ip kertoi, ettei hän ole taidoiltaan kovin ”hyvä”. Mies haastoi Ipin tappeluun ja voitti myös pojan. Mies kertoi Ipille olevan Leung Bik, Chanin opettajan Leung Janin poika. Tappelun jälkeen Ip jatkoi harjoitteluaan Leung Bikin oppilaana.
Myöhemmin 24-vuotiaana Ip palasi takaisin Foshaniin, jossa hän ryhtyi poliisiksi. Samalla hän ryhtyi opettamaan Wing Tsungia työkavereilleen, ystävilleen ja sukulaisilleen, mutta ei ylläpitänyt virallista Wing Tsung -koulua. Toisen Kiinan–Japanin sodan syttyessä Ip muutti oppilaansa Kwok Fun luokse sodan ajaksi. Sodan loputtua vuonna 1945 Ip palasi takaisin Foshaniin, jossa hän jatkoi poliisin ammattiaan.
Vuonna 1949 Ip muutti Hongkongiin, kun Kiinan kommunistinen puolue perusti nykyisen Kiinan Manner-Kiinan alueelle 1. lokakuuta 1949. Ipin tiedetään olleen riippuvainen oopiumista ja muutettuaan Hongkongiin hän sai ostettua sitä pimeiltä markkinoilta. Oopiumi oli erittäin kallista tuolloin ja Ipin täytyi saada tasaisesti tuloja voidakseen polttaa oopiumia ja elättää Foshanissa asuvaa perhettään. Hän päätti avata Wing Tsung -koulun ja opettaa ihmisiä. Liiketoiminta oli aluksi heikkoa, kun oppilaat tyypillisesti harjoittelivat vain pari kuukautta. Ip muutti koulunsa tiloja kaksi kertaa Hongkongissa, aluksi Sham Shui Pon ja myöhemmin Yau Ma Tein alueelle. Osa hänen oppilaistaan oli tullut päteviksi opettamaan Wing Tsungia omissa harjoitussaleissaan. Myöhemmin vuonna 1967 Ip ja muutamat hänen oppilaansa perustivat Hongkong Wing Tsung -urheiluyhdistyksen.
Ip Man kuoli 2. joulukuuta 1972 keuhkosyöpään ollessaan 79-vuotias.
Kuolemansa jälkeen Foshaniin perustettiin hänen kunniaksi museo Ip Man Tong.
Ip Man populaarikulttuurissa

Ip Man alkoi esiintyi televisiossa 2000-luvulla, kun The Legend of Bruce Lee -televisiosarjassa häntä näytteli Yu Cheng Hui.
Sitä ennen vuonna 1998 Ip Manista oli jo suunnitteilla elokuva, mutta varsinainen toteutus tapahtui kymmenen vuotta myöhemmin. Joulukuussa 2008 sai ensi-iltansa Ip Man -niminen elokuva, joka perustui löyhästi Ip Manin elämään toisen Kiinan–Japanin sodan aikana. Myös Ipin vanhin poika Ip Chun esitettiin elokuvassa. Kaksi vuotta myöhemmin elokuvasta tuotettiin jatko-osa Ip Man 2, joka keskittyi Ip Manin elämään Hongkongissa. Vuonna 2015 ilmestyi kolmas elokuva Ip Man 3. Wing Tsung -mestaria esitti Donnie Yen.
Kesällä 2010 Ip Manista esitettiin erillinen elokuva The Legend is Born – Ip Man, jossa pääosaa esittää Dennis To. Elokuva keskittyi Ip Manin varhaiseen elämään, kun hän opettelee Wing Tsungia.
Illuminata

| Illuminata> Tiedot |
| --- | --- |
Toiminnassa:  2006–
Aiheesta muualla
Kotisivut
Infobox OKNimi-testi OK: 
Illuminata on itävaltalainen power metal/goottimetalliyhtye. Yhtye on perustettu vuonna 2006.
Diskografia > Studioalbumit

From the Chalice of Dreams (2008)
A World So Cold (2011)
Where Stories Unfold (2015)
Aiheesta muualla

Illuminata Encyclopaedia Metallumissa (englanniksi)
Illuminata Discogsissa. (englanniksi)
Internet Information Services

Internet Information Services (joissakin tapauksissa myös Server tai System, lyhennettynä IIS) on Microsoftin kehittämä palvelinohjelmistokokonaisuus, joka on tarkoitettu käytettäväksi Windows-pohjaisissa palvelimissa.
Alun perin IIS toimitettiin Windows NT 4.0 mukana, ja myöhemmässä vaiheessa liitettiin osaksi Windows 2000, Windows XP Professional ja Windows Server 2003 -julkaisua ja Windows Vista-julkaisua. Versio 7.0 ei ole saatavilla kuin Windows Vistan yritysversioille[lähde? ] ja Windows Server 2008:lle.
Nykyinen versio IIS 7.0 tarjoaa FTP, SMTP, NNTP ja HTTP/HTTPS -palvelut. Varhaisemmat IIS:n versiot sisälsivät myös Gopher -palvelinohjelmiston. IIS 5.1 on rajoitettu versio joka tukee vain yhtä web-sivua sekä rajoitettua määrää yhteydenottoja, ja se toimitetaan Windows XP Professionalin mukana. Windows Vistaa varten kehitettiin uusi versio, IIS 7.0 josta on poistettu yhteydenottojen määrän rajoitus ja siirrytty työperusteisiin rajoituksiin. Rajoitukseton versio toimitetaan Windows Server 2008:n mukana.
IIS on tukenut Active Server Pages (ASP) -teknologiaa versiosta 3.0 lähtien.
IIS on menettänyt suosiotaan ja vuonna 2021 kaksi suosituinta ovat Netcraftin mukaan Apache ja nginx. Vuonna 2024 IIS on viidentenä 4,9 prosentin osuudella.
EuroChallenge 2008–2009

EuroChallenge 2008-2009 oli kuudes kerta, kun kilpailu järjestettiin nykyisellä nimellään. Kilpailu on Euroopan kolmanneksi korkein kansainvälinen sarja. Edellisvuotinen nimi FIBA EuroCup oli vaihdettu ja nykyinen nimi on EuroChallenge. Sarjassa pelasi yksi suomalainen, Petteri Koponen, joka myös voitti kilpailun Virtus Bolognan joukkueessa.
Joukkueet

| Country | Teams | Joukkueet | Joukkueet | Joukkueet | Joukkueet |
| --- | --- | --- | --- | --- | --- |
|  Venäjä | 4 | Ural Great | Triumf Ljubertsy | Lokomotiv Rostov | TsSK VVS Samara |
|  Belgia | 3 | Base Oostende | Dexia Mons-Hainaut | Liege Basket |  |
|  Saksa | 3 | Telekom Baskets Bonn | Deutsche Bank Skyliners | EWE Baskets |  |
|  Ukraina | 3 | BC Kiova | Himik | Sumyhimprom Sumy |  |
|  Kypros | 3 | Keravnos | Proteas EKA AEL | APOEL |  |
|  Viro | 2 | BC Kalev | Tartu Ülikool/Rock |  |  |
|  Ranska | 2 | Cholet Basket | Hyères-Toulon |  |  |
|  Alankomaat | 2 | EiffelTowers Den Bosch | EclipseJet MyGuide A'dam |  |  |
|  Kreikka | 1 | Olympia Larissa |  |  |  |
|  Israel | 1 | Hapoel Jerusalem |  |  |  |
|  Italia | 1 | Virtus Bologna |  |  |  |
|  Latvia | 1 | BK Ventspils |  |  |  |
|  Liettua | 1 | BC Siauliai |  |  |  |
|  Itävalta | 1 | Allianz Swans Gmunden |  |  |  |
|  Puola | 1 | Czarni Słupsk |  |  |  |
|  Espanja | 1 | Cajasol |  |  |  |
|  Turkki | 1 | Galatasaray Café Crown |  |  |  |
|  Sveitsi | 1 | Benetton Fribourg |  |  |  |
* punaisella pohjalla olleet tippuivat ULEB Eurocupista 2008-2009
Sarjasysteemi > Ensimmäinen karsintakierros

32 joukkuetta pelaa pareittain kahdesti toisiaan vastaan. Joukkue, joka tekee yhteensä enemmän pisteitä pääsee seuraavalle kierrokselle. Pelit pelattiin 14. - 22. lokakuuta 2008.
Sarjasysteemi > Toinen karsintakierros

Systeemi on samanlainen kuin äskeiselläkin kierroksella paitsi joukkueita on ainoastaan 16. Parien voittajat pääsevät ruonkosarjaan ja häviäjät putoavat. Pelit pelattiin 4. - 11. marraskuuta 2008.
Sarjasysteemi > Runkosarja

Mukana ovat kahdeksan karsintojen kautta tullutta joukkuetta, kahdeksan automaattisesti päässyttä joukkuetta, sekä kuusitoista ULEB Eurocupista tippunutta joukkuetta. Nämä joukkueet jaetaan kahdeksaan neljän joukkueen lohkoon, joissa ne pelaavat kahdesti jokaista joukkuetta vastaan. Lohkojen kaksi parasta pääsevät jatkoon. Pelit pelattiin 25. marraskuuta 2008 - 13. tammikuuta 2009.
Sarjasysteemi > TOP 16

Tämä vaihe pelattiin ensimmäistä kertaa sarjan historiassa. Joukkueet jaettiin neljän joukkueen lohkoihin, jolloin lohkoja oli yhteensä neljä. Jokainen joukkue pelasi kajdesti jokaista joukkuetta vastaan, ja lohkojen kaksi parasta pääsivät jatkoon. Pelit pelattiin 27. tammikuuta - 10. maaliskuuta 2009.
Sarjasysteemi > Final Eight

Kahdeksan jäljellä olevaa joukkuetta pelasivat pareittain toisiaan vastaan niin, että lohkoykkönen pelasi toisen lohkon kakkosta vastaan ja niin edelleen. Ottelusarja pelattiin paras kolmesta-menetelmällä. Pelit pelattiin 17. - 25. maaliskuuta 2009.
Sarjasysteemi > Final Four

Ottelusarja on samanlainen Euroliigan kanssa. Pelit ovat kerrasta poikki ja semifinaalien voittajat pääsevät loppuotteluun. Häviäjät pelaava pronssipelin. Pelit pelataan Bolognan Futurshow Stationissa 24. - 26. huhtikuuta.